Henare PeeniPEENI HENARE (Labour—Tāmaki Makaurau): Kāti aku rangatira i rongo atu ahau i ngā kupu kua waiatatia kua ngeritia ki roto i tō tātau Whare i te rā nei. E te pāpā e Jerry ka tuituia te mana o tō tupuna a Te Hāpuku ki tēnei te uri a Kawiti. Ko Te Whakaputanga ki runga rā. Kāti ake e te pāpā e Brian harikoa ana kua hoki mai koe ki tēnei pito o Te Motu ki tēnei kāinga o tāua. Ko te manako i pai tō hararei ki tāwāhi ki tō mokopuna engari e mihi atu ana ahau ki a koutou! Hoinō ko tāku i tēnei wā hei whakakapi ake i ngā kōrero mō tēnei wāhanga o te rā. Kua rongo koutou e ōku rangatira i ngā kōrero a Te Minita huri haere i roto i Te Whare nei ko ngā kōrero e pā ana ki tēnei pire ko ngā kōrero e pā ana ki a koutou hoinō ko tāku i tēnei wā i te Pēpuere kua pahure ake nei i karapoti ai ngā iwi maha o Aotearoa ki runga i a koutou te kawe i ngā mate ki runga i a koutou! I tēnei wā ko koutou tēnā kua kawe mai i ngā aituā ki runga i te tāhūhū o tō tātau Whare kia kotahi ai te mihi atu ki a rātau mā kua ngaro ki Te Pō haere haere haere.Ka whakahokia mai ngā rārangi kōrero ki a tātau e Te Whare. E ōku whanaunga o Ngāti Kahungunu e tika ana te kōrero nō roto i a au o Muriwhenua tērā tupuna o tātau engari ka whakaaro ake mō tōku tupuna a Te Wera Hauraki ā muri ake i ngā pakanga a Hongi a wai atu rāini a Pōmare mā ki Te Nukuroa. I noho ki roto i a koutou anā ko ētahi o ngā tatau pounamu i hoatu e koutou ki a ia nā ka heke iho mai ki tōku whānau anā ko Te Rei-ā-Nihoniho tērā ā nō reira i runga i tērā hononga ki a koutou e mihi atu ana. Ko te manako kia pai ai tō koutou hokinga atu ki te wā kāinga. Kaua e haere nā runga i te pōhēhē ko te mahi o ngā mema o tēnei Whare ko te mihi ki a mātau anake. Ē kua rongo atu koutou e whiuwhiu haere nei ngā mihi ki ngā Minita ki ngā mema anā ki Te Kaiwhakawā i tēnei totohe hoinō tāku ki a koutou tēnā koutou haere me ngā manaakitanga. E tautoko ana au i tēnei pire kia ora tātau katoa![And so my esteemed ones I heard the words being sung and chanted in our House on this day Oh father figure Jerry the integrity of our ancestor Te Hāpuku is being linked to this relative of ours Kāwiti. It is an elevation to the very uppermost indeed. And so enough father figure Brian it is really pleasing that you have come back to this side of the country to this settlement of ours. The hope is that your holiday overseas to your grandchild was good but I am acknowledging you collectively! Accordingly my part at this moment is to cover off the contributions for this part of the day. To my esteemed ones you have heard the contributions by the Minister right throughout this House those related to this bill and to you collectively and so my part at this time relates to the February just past when many tribes surrounded and descended upon you with the deaths upon their backs! At this point you collectively are the ones bearing the deaths upon you to place upon the ridge pole of our House so that tributes are accorded to them at the same time as one who has gone to the void depart go forth farewell.The contributions are now brought back to us in the House. To my relatives of Ngāti Kahungunu the statement is correct that that ancestor of ours Muriwhenua comes from within me but I think about my ancestor Te Wera Hauraki following the battles of Hongi and whomever about Pōmare and them to Te Nukuroa. He lived amongst you and there some of the most enduring peace was given by you to him consequently it came down to my family that was Te Rei-ā-Nihoniho and as a consequence of that connection to you I salute you. The hope is that you return back home is a safe one. Do not go on the mistaken impression that the task of members of this House is solely to compliment us. I draw your attention to the compliments being cast about to Ministers to members and even to Mr Speaker in this debate accordingly mine to you is congratulations go forth with respects. I endorse this bill with my appreciation to us all!]Bill read a first time. Bill referred to the Māori Affairs Committee.WaiataThe House adjourned at 1.10 p.m. (Wednesday)